KURZUS: Méréstechnika

MODUL: I. modul

5. lecke: Mérési hibák

| Tanulási útmutató
Tevékenység
Legyen tisztában a mérési hibák és a hibatényezők csoportosításával Sajátítsa el a normális eloszlás megbízhatósági szintjének számítási módszerét standard normális eloszlás táblázat segítségével Tanulja meg a normális, az egyenletes és a vegyes eloszlásoknak a méréstechnikával kapcsolatos sajátosságait Értse meg a különbségémérés módszerét (mérőórás és passzaméteres mérések)
Követelmények
Tudjon tört osztásértéket jól becsülni Tudja számítani a mérések rendszeres és véletlen hibáit tolómérős, mikrométeres, passzaméteres és mérőórás mérésekre Meg tudja egymástól különböztetni a közvetlen és a közvetett méréseket és közvetett mérések eredő rendszeres és véletlen hibáinak számítására alkalmazni tudja a lineáris és a négyzetes hibaterjedési módszereket
Tananyag: merestechnika05.pdf

| Ellenőrző kérdések
1. A hőmérséklet milyen vonatkozásban okoz rendszeres és véletlen hibát hosszméréseknél?
2. Miért nem lehet egy tolómérőnek 0,01 mm-nél kisebb mérési hibája?
3. Hogyan értelmezzük a következő méretet: 12,3450 mm?
4. Milyen határértékek közé esik a mérés eredő bizonytalansága?
5. Milyen elv szerint rendszerezzük a mérési hibákat?
6. Tolómérővel egy méretet 78,61 mm-nek mértük. Határozza meg a méret feltételezhető értékét és bizonytalanságát a tolómérő mellékelt hibagörbéjének a figyelembevételével!
7. Mérőórát 26,545 mm-es mérőhasábkombináción kalibrálva a leolvasott érték 7,654 mm. A munkadarabon mért érték 2,679 mm. Határozza meg a méret feltételezhető értékét és bizonytalanságát a mérőhasábok hibatáblázatának és a mérőóra hibagörbéjének figyelembe vételével 98,6 %-os megbízhatósági szinten!
8. Mit tud megállapítani az előző feladat mérőórájának hibagörbéjéből?
9. Egy munkadarab oldalegyenesének egyenletét két pontjának koordinátamérésével y=Ax+B alakban határozzuk meg. Az alábbi táblázat tartalmazza mm-ben a két mért pont koordinátáit és a mérések rendszeres hibáit.
| x | Δx | y | Δy
első pont | -15,264 | -0,0021 | 2,654 | 0,00155
második pont | 21,644 | 0,0031 | 4,625 | -0,0029
Határozza meg az egyenes A és B paramétereit és ezek rendszeres hibáit a lineáris hibaterjedési törvény alapján!